สวัสดีค่ะ มีเรื่องอยากสอบถามค่ะ เป็นตกขาวบ่อยมากค่ะ มีหลายสีเคยเป็นสีขาว เขียว เหลือง ค่ะ เวลาเป็นจะคันมากๆ แล้วก็คันรอบนอกด้วยแสบมากๆ พอส่องดูเป็นเม็ดแดงๆเหมือนผดค่ะ แล้วเป็นแบบลอกๆสีขาวๆเหมือนมันแห้งๆค่ะ ส่วนมากที่เป็นจะเป็นสีเขียวหรือเหลืองค่ะ จะเป็นเวลากินอาหารทะเล ของหมักดอง เวลามีอะไรกับแฟน ก็เป็นตลอดเลยค่ะ ทำยังไงดีคะ ถ้าไปตรวจต้องดำเนินการแบบไหน มีค่าใช้จ่ายยังไงบ้างคะ รบกวนด้วยค่ะ
สวัสดีค่ะอาการตกขาว ที่ไม่ได้มีลักษณะขาวใส ไม่มีกลิ่น มักบ่งบอกถึงความผิดปกติบางอย่าง เช่น การติดเชื้อ การอักเสบ สิ่งแปลกปลอม การรักษาความสะอาดที่ไม่เพียงพอแต่การจะแยกโรคได้ว่าตกขาวแต่ละครั้งเกิดมาจากสาเหตุใด แนะนำให้เข้าตรวจภายในกับแพทย์ผู้เชี่ยวชาญก่อนค่ะโดยแพทย์จะให้ผู้ป่วยขึ้นขาหยั่ง และทำการตรวจภายในเก็บสารคัดหลั่งจากช่องคลอดมาตรวจหาความผิดปกติ เมื่อได้ผลการตรวจแล้วก็จะทำการรักษาอย่างเหมาะสมต่อไปค่ะบทความเพิ่มเติมเรื่องตกขาวตกขาวในด้านค่าใช้จ่าย แต่ละสถานพยาบาลจะมีค่าใช้จ่ายไม่เท่ากัน แนะนำสอบถามกับทางสถานพยาบาลนั้นๆโดยตรงค่ะ